open-index/open-wikipedia-markdown huggingface dataset:
Fatos Nano

**Fatos Thanas Nano** (16. syyskuuta 1952 Tirana – 31. lokakuuta 2025) oli albanialainen poliitikko. Hän toimi kolmesti Albanian pääministerinä ja vuoteen 2005 saakka myös Albanian sosialistisen puolueen johtajana. 

Nano syntyi ja opiskeli Tiranassa. Hän väitteli taloustieteen tohtoriksi poliittisesta taloudesta vuonna 1989. Kommunistisessa Albaniassa hän työskenteli tutkijana monissa valtion instituutiossa.

Nano nimitettiin 12. helmikuuta 1991 Albanian pääministeriksi. Hän johti siirtymäkauden hallitusta, kun valtiota ohjattiin kommunismista monipuoluejärjestelmään. Nanon työväenpuolue voitti parlamenttivaalit maaliskuussa 1991. Hän jatkoi pääministerinä vaalienkin jälkeen, mutta hallitus kaatui myöhemmin vielä samana vuonna talouskriisiin. Nano erosi kesäkuussa. Nanosta tuli kuitenkin vielä saman kuun aikana uudelleennimetyn sosialistisen puolueen johtaja, ja hän vei puoluetta länsimaisen sosiaalidemokratian suuntaan.

Nano joutui 1990-luvulla poliittisen vainon kohteeksi, kun hänet pidätettiin 1992 pian demokraattisen puolueen valtaannousun jälkeen. Presidentti Sali Berishan hallinto oli menossa autoritaarisempaan suuntaan, ja Nano tuomittiin heinäkuutta 1993 kahdeksitoista vuodeksi vankeuteen korruptiosta. Monet kansainväliset järjestöt ovat pitäneet tuomiota poliittisena. Nano istui maaliskuusta 1997, jolloin hallitus kaatui laajoihin protesteihin.

Nano palasi vapauduttuaan politiikkaan ja johti sosialistisen puolueen vain muutamaa kuukautta myöhemmin vaalivoittoon. Hän erosi jo syyskuussa 1998, kun Berisha ja tämän puolue oli yrittänyt vallankaappausta poliitikko Azem Hajdarin salamurhan jälkeen. Nanosta tuli kolmannen kerran pääministeri vuonna 2002, mutta sosialistinen puolue hävisi vuoden 2005 vaalit. Nano vetäytyi tämän jälkeen politiikasta. Hän yritti vielä kaksi vuotta myöhemmin saada tukea presidenttihaaveilleen, mutta hän ei onnistunut saamaan laajamittaista kannatusta.

## Kuolema
Pitkään keuhkoahtaumatautia sairastanut Nano joutui 8. lokakuuta 2025 tehohoitoon, jossa hänen vointiaan valvottiin ympäri vuorokauden. Hän kärsi myös sydänvaivoista ja menehtyi lopulta 73-vuotiaana 31. lokakuuta. Albanian hallitus järjesti Nanon kunniaksi muistotilaisuuksia.

## Lähteet
Papenburg

**Papenburg** on kaupunki Emslandin piirissä Ala-Saksin osavaltiossa Luoteis-Saksassa. Kaupungin asukasluku oli 36&nbsp;690 vuonna 2015. Kaupungissa toimii loistoristeilijöitä valmistava Meyer Werftin telakka.

## Alueet
Papenburg jakautuu kuuteen osaan: Papenburg-Untenende, Papenburg-Obenende, Herbrum, Tunxdorf-Nenndorf, Aschendorf ja Bokel.

## Historia
Papenburg mainitaan kirjallisissa lähteissä ensi kertaa 1500-luvulla Eggrik Benningan kronikoissa. Vuonna 1630 joulukuun 2. päivänä Dietrich von Velen osti kartanon Friedrich von Schwarzenbergiltä asuttaakseen tämän suon ympäröimän seudun. Vuonna 1631 huhtikuun 4. päivä piispa Ferdninand von Münster rakensi linnan ja kartanon Papenburgiin Dietrich von Velenille, tätä pidetään kaupungin perustamisajankohtana.

## Lähteet

## Aiheesta muualla
Autonominen piirikunta

**Autonominen piirikunta** () on yksi Venäjän federaation kuudesta erilaisesta liittovaltiosubjektityypistä. Muita subjekteja ovat mm. alueet, aluepiirit ja tasavallat. Nykyisin Venäjän federaatioon kuuluu neljä autonomista piirikuntaa. Autonomiset piirikunnat on perustettu joko yhdelle tai useammalle vähemmistökansallisuudelle ja ne sijaitsevat Venäjän pohjoisosan harvaan asutuilla alueilla. Kolme neljästä autonomisesta piirikunnasta kuuluu myös osana toiseen liittovaltiosubjektiin (alueeseen). Kullakin liittovaltiosubjektilla on kaksi edustajaa liittovaltioneuvostossa eli parlamentin ylähuoneessa.

1. Tšukotka 
2. Hanti-Mansia (osa Tjumenin aluetta)
3. Nenetsia (osa Arkangelin aluetta)
4. Jamalin Nenetsia (osa Tjumenin aluetta)

## Lakkautetut autonomiset piirikunnat
Venäjän federaatioon ja Neuvostoliittoon on kuulunut useita autonomisia piirikuntia. Neuvostoliiton hajotessa niitä oli 10, joista on sittemmin lakkautettu
* Agan Burjatian autonominen piirikunta yhdistettiin sitä ympäröineen Tšitan alueen kanssa Taka-Baikalian aluepiiriksi 1.3.2008
* Ust-Ordynskin Burjatian autonominen piirikunta yhdistettiin sitä ympäröineeseen Irkutskin alueeseen 1.1.2008
* Korjakian autonominen piirikunta yhdistettiin Kamtšatkan alueen kanssa Kamtšatkan aluepiiriksi 1.7.2007
* Taimyrin autonominen piirikunta liitettiin Krasnojarskin aluepiiriin 1.1.2007
* Evenkian autonominen piirikunta liitettiin Krasnojarskin aluepiiriin 1.1.2007
* Permin Komin autonominen piirikunta yhdistettiin Permin alueen kanssa Permin aluepiiriksi 1.12.2005

Vuoteen 1977 asti myöhempien autonomisten piirikuntien nimityksenä oli **kansallinen piirikunta** (). Neuvostoliiton alkuaikoina 1920-1930-luvuilla perustettiin useita lyhytikäisiä kansallisia piirikuntia, joista yksi oli Kalininin alueella sijainnut tverinkarjalaisten keskittymän käsittänyt Karjalainen kansallinen piirikunta (1937-1939).
Ari Salin

**Ari Juhani Salin** (20. tammikuuta 1947 Lohja – 4. maaliskuuta 2026) oli suomalainen aita- ja pikajuoksija.

Salin sijoittui Helsingin EM-kisoissa 1971 kuudenneksi 400 metrin aidoissa silloisella sähköajanoton Suomen ennätysajalla 50,41. Münchenin olympialaisissa 1972 hän oli mukana Suomen 4 × 400 metrin viestijuoksujoukkueessa, joka sijoittui kuudenneksi SE-ajalla 3.01,1. Salin juoksi toisen osuuden. Hänen ajakseen mitattiin epävirallisesti 45,1. Samana vuonna hän juoksi Helsingin maailmankisoissa 400 metrin aitojen Suomen ennätyksen 49,5.

Kalevan kisoissa Salin voitti kolme Suomen mestaruutta 110 metrin aitajuoksussa (1968, 1969 ja 1971), neljä kultaa 400 metrin aidoissa (1970, 1971, 1972 ja 1974) ja yhden viestissä. Salinin vaimo Riitta Salin on myös entinen pikajuoksija.

Ari Salinilla on muun muassa Riihimäen keskusurheilukentän kenttäennätys 50,3 sekuntia 400 metrin aidoissa vuodelta 1970 yhdessä Ralph Mannin kanssa. Kyseinen kenttä ei ole enää aktiivisessa yleisurheilukäytössä.

## Lähteet
* *Kilpakenttien sankarit*, Tammi 1992, s. 104
* 
### Viitteet
Detroit Pistons

**Detroit Pistons** on yhdysvaltalainen koripallojoukkue NBA:ssa. Se pelaa itäisen konferenssin Keskisessä divisioonassa jossa sen lisäksi pelaavat Chicago Bulls, Cleveland Cavaliers, Indiana Pacers sekä Milwaukee Bucks. Nykyisellä nimellään joukkue on pelannut vuodesta 1957. Sen aiempi nimi oli Fort Wayne Pistons.

Kotiottelunsa joukkue pelaa vuonna 2017 avatulla Little Caesars Arenalla, ja vuosina 1988–2017 se pelasi The Palace of Auburn Hillsissä. Pistons voitti vuosina 1989–1990 manageri Jack McCloskeyn myötävaikutuksella kaksi NBA-mestaruutta ja juhli myös voittoa 2004 suurta ennakkosuosikkia Los Angeles Lakersia vastaan voitoin 4–1. Larry Foust, Dave Bing, Bob Lanier, Bill Laimbeer, Isiah Thomas, Joe Dumars, Dennis Rodman, Grant Hill, Ben Wallace, Chauncey Billups ja Tayshaun Prince lukeutuvat entisiin Pistons-pelaajiin. 2010-luvulla joukkuetta on edustanut muun muassa Andre Drummond.

## NBA-mestaruudet

## Menestys kausittain 2000-luvulla

## Lähteet

## Aiheesta muualla
* Detroit Pistonsin kotisivu
Linda Lingle

**Linda Lingle** (o.s. **Cutter**, s. 4. kesäkuuta 1953 Saint Louis, Missouri) on yhdysvaltalainen poliitikko, joka on toiminut Havaijin kuvernöörinä. Hän kuuluu republikaaniseen puolueeseen.

## Tausta ja yksityiselämä
Lingle syntyi juutalaiseen perheeseen Saint Louisissa, mutta muutti 12-vuotiaana perheineen Kaliforniaan. Vuonna 1975 Lingle valmistui Kalifornian osavaltionyliopistosta, Northridgesta (CSUN), pääaineenaan journalistiikka ja myöhemmin politiikan tutkimus.

Myöhemmin hän siirtyi Havaijille, jossa hän toimi aluksi sanomalehtitoimittajana. 

Lingle on eronnut kahdesti eikä hänellä ole omia lapsia.

## Poliittinen ura
Lingle valittiin Mauin kaupunginvaltuustoon vuonna 1980. Vuosina 1991–1999 hän toimi muun muassa Mauin piirikunnan pormestarina. Mauin pormestariksi noustessaan Lingle oli ensimmäinen nainen virassa sekä nuorin virkaan valittu.

Vuonna 2002 Lingle seurasi Ben Cayetanoa Havaijin kuvernöörinä. Linglesta tuli Havaijin ensimmäinen ja koko Yhdysvaltojen toinen juutalainen nainen, joka on valittu kuvernööriksi (Madeleine Kunin valittiin Vermontin kuvernööriksi vuonna 1985). Hänet valittiin uudelleen vuonna 2006. Vuonna 2010 Lingle käytti veto-oikeuttaan ja torppasi samaa sukupuolta olevien rekisteröidyn parisuhteen () mahdollistavan lakialoitteen ja sanoi, että asia pitäisi viedä kansanäänestykseen.

Lingle jätti kuvernöörin tehtävän vuonna 2010, kahden täyden kauden jälkeen, jolloin hänen seuraajakseen valittiin demokraatti Neil Abercrombie. Kuvernöörikautensa jälkeen Lingle toimi mm. lehtorina CSUN:ssa, josta hän lähti vuonna 2015. Vuonna 2012 hän asettui ehdokkaaksi Yhdysvaltain senaatin vaaleissa, mutta hävisi vastaehdokkaalleen Mazie Hironolle. Vuonna 2020 Lingle tuki sitoutumatonta Rick Blangiardia Honolulun pormestariksi.

## Lähteet

## Aiheesta muualla
Los Angeles Lakers

**Los Angeles Lakers** on NBA-sarjassa pelaava, Los Angelesista kotoisin oleva koripallojoukkue. Se pelaa läntisen konferenssin Tyynenmeren divisioonassa jossa sen lisäksi pelaavat Golden State Warriors, Los Angeles Clippers, Phoenix Suns ja Sacramento Kings. Lakers on yksi kaikkien aikojen menestyneimmistä NBA-joukkueista. Joukkue perustettiin 1946 Detroitissa nimellä Detroit Gems. Vuonna 1947 joukkue siirtyi Minneapolisiin ja otti Lakers-nimen Minnesotan osavaltion lempinimestä. Lakers voitti 5 NBA-mestaruutta ennen siirtymistään Los Angelesiin vuonna 1960. Tämän jälkeen se on voittanut 12 mestaruutta.

Kaudella 1971–1972 Lakers teki yhä voimassa olevan NBA:n ennätyksen voittamalla 33 ottelua peräjälkeen.

Lakersissa ovat pelanneet muun muassa Kareem Abdul-Jabbar, Magic Johnson, Shaquille O'Neal ja Kobe Bryant. Joukkueen nykyisiä tähtiä ovat supertähdet LeBron James sekä nuori laitahyökkääjä Kyle Kuzma. Lakers on voittanut viimeisimmän mestaruutensa kaudella 2019–2020, jolloin joukkue voitti loppuottelusarjassa Miami Heatin otteluvoitoin 4–2. LeBron James valittiin finaalien arvokkaimmaksi pelaajaksi.

Seuran omistajia ovat Jerry Buss Family Trusts, Mark Walter ja Todd Boehly. Los Angeles Lakers oli vuonna 2025 *[[Forbes]]in* listauksessa maailman viidenneksi arvokkain urheiluseura 10 miljardin dollarin arvolla.

## NBA-mestaruudet

* 1949 (vastassa Washington Capitols, voitot 4–2)
* 1950 (vastassa Syracuse Nationals 4–2)
* 1952 (vastassa New York Knicks 4–3)
* 1953 (vastassa New York Knicks 4–1)
* 1954 (vastassa Syracuse Nationals 4–3)
* 1972 (vastassa New York Knicks 4–1)
* 1980 (vastassa Philadelphia 76ers 4–2)
* 1982 (vastassa Philadelphia 76ers 4–2)
* 1985 (vastassa Boston Celtics 4–2)
* 1987 (vastassa Boston Celtics 4–2)
* 1988 (vastassa Detroit Pistons 4–3)
* 2000 (vastassa Indiana Pacers 4–2)
* 2001 (vastassa Philadelphia 76ers 4–1)
* 2002 (vastassa New Jersey Nets 4–0)
* 2009 (vastassa Orlando Magic 4–1)
* 2010 (vastassa Boston Celtics 4–3)
* 2020 (vastassa Miami Heat 4–2)

## Joukkue 2021–2022

Päivitetty 19.4.2022

## Jäädytetyt numerot
* 8/24 Kobe Bryant, 1996–2016
* 16 Pau Gasol, 2008–2014
* 13 Wilt Chamberlain, 1968–73 
* 22 Elgin Baylor, 1958–71 
* 25 Gail Goodrich, 1965–68 & 1970–76 
* 32 Magic Johnson, 1979–91 & 1995–96; vastuuvalmentajana 1994, toimitusjohtajana 2017– 
* 33 Kareem Abdul-Jabbar, 1975–89 
* 34 Shaquille O'Neal, 1996–2004
* 42 James Worthy, 1982–94 
* 44 Jerry West, 1960–74; Valmentajana 1976–79; General Manager, 1981–2002 
* 52 Jamaal Wilkes, 1975–85
* Mikrofoni-tunnus Chick Hearn, kuuluttaja, 1960–2002

## Los Angeles Lakersin valmentajat

## Lähteet

  

## Aiheesta muualla

*Los Angeles Lakersin kotisivu
Marí Alkatiri

**Marí bin Amude Alkatiri** (s. 26. marraskuuta 1949 Dili, Portugalin Timor) on itätimorilainen poliitikko, joka nousi vuonna 2002 maansa ensimmäiseksi pääministeriksi. Alkatiri erosi pääministerin paikalta 25. kesäkuuta 2006.

Alkatiri syntyi ja aloitti opiskelunsa Dilissä. Vuonna 1970 hän lähti syntymäkaupungistaan jatkaakseen opintojaan Angolassa ja Mosambikissa. Alkatiri valittiin Itä-Timorin pääministeriksi heti sen itsenäistyttyä vuonna 2002. Alkatiri on naimisissa ja hänellä on kolme lasta. 

Alkatiri joutui eroamaan huhtikuun 2006 mellakoiden jälkeen presidentti Xanana Gusmãon vaadittua televisiopuheessaan hänen eroaan. Eräät uskoivat Alkatirin antaneen armeijalle käskyn tulittaa väkijoukkoon.
Hänen tilalleen nimitettiin Alkatirin eroa vaatiessaan eronnut ulkoministeri José Ramos Horta.

Marí Alkatiri toimi pääministerinä myös toisen kauden.

## Lähteet
Sali Berisha

**Sali Ram Berisha** (s. 15. lokakuuta 1944 Tropojë) on albanialainen demokraattisen puolueen poliitikko ja maansa pitkäaikainen pääministeri.

Berisha syntyi Tropojëssa ja opiskeli lääketiedettä Tiranan yliopistossa. Myöhemmin hän jatkoi opintojaan Pariisissa. Vuosina 1980–1990 Berisha opetti Tiranan yliopistossa. Hän toimi Albanian presidenttinä vuosina 1992–1997. Vuonna 2005 hän seurasi Fatos Nanoa maansa pääministerinä.

Berisha dominoi maansa politiikkaa yli 20 vuoden ajan, mutta vuonna 2013 äänestäjät olivat väsyneet talouskehityksen hitauteen ja Berishan kyvyttömyyteen käsitellä järjestäytynyttä rikollisuutta.

## Lähteet

## Aiheesta muualla
Tiktaalik roseae

**Tiktaalik roseae** on Kanadasta, Ellesmerensaarelta napapiirin pohjoispuolelta 2000-luvun alussa löydetty merkittävä selkärankaisfossiili. Tiktaalik oli noin 375 miljoonaa vuotta sitten devonikauden lopulla elänyt laji, jolla oli sekä kalan, matelijan että nisäkkään piirteitä. Fossiililöytö oli erittäin mielenkiintoinen, koska se valaisee prosessia, jossa kaloista kehittyi käveleviä eläimiä. Tiktaalik luokitellaan varsieväkalaksi.

## Löytö
Ensimmäinen fossiili löydettiin vuonna 2004 ja kaksi muuta tunnettua yksilöä pian sen jälkeen. Ne ovat suurikokoisia, noin kolmen metrin pituisia yksilöitä ja ne ovat säilyneet erittäin hyvin. Eläimen saama sukunimi *Tiktaalik* on inuiittien kieltä ja tarkoittaa suurta makean veden kalaa, jolla ei ole kalan tapaan ruotoja vaan kylkiluita muistuttavat luut.

## Tuntomerkit ja elintavat
Kalamaisia piirteitä fossiileissa ovat suomupeite sekä evät. Eläimellä oli kuitenkin selvä niska, joka mahdollisti pään liikkumisen selvästi paremmin kuin kaloilla. Sen evissä oli myös ranteet ja sormien luiden kaltaisia luita. Takaraajojen rakenne on fossiililöytöjen puutteellisuuden vuoksi tuntematon.

Rakenteesta voidaan päätellä eläimen eläneen matalassa vedessä ja tarvittaessa pystyneen liikkumaan lyhyitä matkoja kuivalla maalla. Laji eli 375 miljoonaa vuotta sitten suurin piirtein nykyistä Amazonin suistoa muistuttavassa subtrooppisessa ympäristössä. Kanadan arktiset alueet sijaitsivat tällöin lähellä päiväntasaajaa.


Tiedosto:Tiktaalik skull front.jpg|Kallo edestä
Tiedosto:Tiktaalik limb.jpg|Raajan luut (varsievä)
Tiedosto:Tiktaalik limb2.jpg|Raaja (olka vasemmalla, evä oikealla)


## Asema evoluutiossa

Tiktaalik on evoluutioteorian mukaan keskidevonikautisten lihaseväisten kalojen ja myöhäisdevonin *[[Acanthostega]]*-tyyppisten sammakkoeläinten välimuoto tai lähellä sitä.

## Katso myös
* Kalasammakko

## Lähteet

## Aiheesta muualla
* Löydön sivut Chicagon yliopiston palvelimella  
* BBC: Arctic fossils mark move to land
Timo Tompuri

**Timo Antero Tompuri** (s. 9. kesäkuuta 1969 Pernaja) on suomalainen kiekonheittäjä.

Tompuri aloitti yleisurheilu-uransa vasta 26-vuotiaana. Ensimmäisen kerran hän ylitti 60 metriä vuonna 1997 ja ensimmäisen Suomen mestaruutensa hän saavutti kesällä 1998. Suomen mestaruuden Tompuri on voittanut myös vuosina 2000, 2001, 2003 ja 2005. SM-hopeaa hänellä on vuosilta 1999, 2002 ja 2004 ja kesällä 2006 hän voitti SM-pronssia. 8. heinäkuuta 2001 Tompuri heitti Helsingborgissa ennätyksensä 69,62 ja rikkoi Markku Tuokon hallussa olleen 22 vuotta vanhan Suomen ennätyksen 1,5 metrillä. Frantz Kruger rikkoi Tompurin Suomen ennätyksen syyskuussa 2007 heittäessään myös Helsingborgissa tuloksen 69,97.

Parhaat sijoitukset arvokilpailuista Tompurilla on 2002 EM-kilpailuiden yhdeksäs sija ja kymmenes sija Edmontonin MM-kilpailuista 2001.

Tompuri sai vuonna 2002 kilpailukieltoa tapauksesta, jossa hän oli palaamassa Espanjasta harjoitusleiriltä yhdessä kuulantyöntäjä Ville Tiisanojan kanssa. He jäivät Ranskassa tullin haaviin kiellettyjen aineiden hallussapidosta. Tompurin ja Tiisanojan mukaan he eivät tienneet, mistä kielletyt aineet olivat peräisin. Tapauksen johdosta heidät asetettiin kilpailukieltoon, mutta Urheilun oikeusturvalautakunta muutti kilpailukiellon varoitukseksi.

187 cm pitkä ja 120 kiloa painava Tompuri edustaa Yleisurheilu-Team Sahalahtea.
	
## Lähteet
* 

### Viitteet
W-inds.

on japanilainen poikatrio, jonka musiikki keskittyy enimmäkseen poppiin. Yhtye on suosittu kotimaassaan.

Bändi soittaa pääosin J-poppia, mutta heidän viidennellä albumillaan THANKS he ovat ottaneet vaikutteita J-rockista. Keita Tachibana oli ainoa miesfinalisti kilpailussa *2000 Kyushu-Okinawa Starlight Audition*. Myöhemmin hän liittyi yhteen kahden sapporolaisen tanssipojan eli Ryohein ja Ryuichin kanssa muodostaen poikatrio w-inds.in.

## Jäsenet

* Keita Tachibana (橘慶太), syntynyt Fukuokassa, Japanissa 16. joulukuuta 1985. Hän laulaa ja tanssii. Keita on Jousimies.
* Ryohei Chiba (千葉涼平), syntynyt Sapporossa, Japanissa 18. marraskuuta 1984, ja on yhtyeen vanhin. Hän laulaa taustalla, räppää, breikkaa ja tanssii. Ryohei on Skorpioni.
* Ryuichi Ogata (緒方龍一), syntynyt Sapporossa, Japanissa 17. joulukuuta 1985. Hän laulaa taustalla, räppää ja tanssii. Ryuichi on Jousimies.

## Singlet

# Forever Memories (esikoissingle)
# Feel The Fate
# Paradox
# try your emotion
# Another Days
# Because of you
# NEW PARADISE
# SUPER LOVER ～I need you tonight～
# Love is message
# Long Road
# Pieces
# キレイだ「Kirei da」
# 四季「Shiki」
# 夢の場所へ「Yume no Basho e」
# 変わりゆく空「Kawariyuku Sora」
# 十六夜の月「Izayoi no Tsuki」
# 約束のカケラ「Yakusoku no Kakera」
# IT’S IN THE STARS
# TRIAL
# ブギウギ66「Boogie Woogie 66」
# ハナムケ「Hanamuke」
# w-inds. Single Mega-Mix
# LOVE IS THE GREATEST THING
# Beautiful Life
# アメあと「Ame Ato」 
# Everyday/CAN'T GET BACK
# Rain Is Fallin'/HYBRID DREAM
# New World/Truth ~最後の真実~「Saigo no Shinjitsu」
# Addicted to love 
# Be as one / Let's get it on
# You & I 
# FLY HIGH

## Albumit

* w-inds. ~1st message~ (2001)
* w-inds. ~THE SYSTEM OF ALIVE~ (2002)
* w-inds. ~PRIME OF LIFE~ (2003)
* w-inds. ~bestracks~ (2004) {kokoelmalevy}
* ageha (2005)
* THANKS (2006)
* Journey (2007)
* w-inds. Single Collection BEST ELEVEN (2008) {kokoelmalevy}
* Seventh Ave. (2008)
* Move like This (2012)

## DVD:t

# PRIVATE of w-inds. (2002)
# WORKS vol.1 (2002)
# 1st Live Tour w-inds."1st message" (2002)
# WORKS vol.2 (2003)
# "THE SYSTEM OF ALIVE" Tour 2003 (2003)
# WORKS vol.3 (2004)
# w-inds. "PRIME OF LIFE" Tour 2004 (2004)
# w-inds.tv (2005)
# WORKS vol.4 (2005)
# w-inds. Live Tour 2005 "ageha" (2005)
# WORKS vol.5 (2006)
# w-inds. Live Tour 2006 ~THANKS~ (2006)
# WORKS vol.6 (2007)
# w-inds. Live Tour 2007 "Journey" (2007)
# w-inds. Live Tour 2008 Seventh Ave. (2008)
# w-inds. WORKS BEST (2009)
Tšuhna

**Tšuhna** tai **suhna** () on venäläisten käyttämä haukkumasana suomalaisesta, virolaisesta, karjalaisesta sekä inkeriläisestä. Se on peräisin venäläisten itämerensuomalaisille antamasta haukkumanimestä *tšuhonets* tai *tšuhonka*, jota käytettiin eritoten suomalaisista, jotka toivat kaupunkeihin maataloustuotteita, esimerkiksi maitoa, voita tai munia.
## Lähteet
* 
### Viitteet

## Katso myös
* Tšuudit
Lon Chaney, Jr.

**Lon Chaney, Jr.** (10. helmikuuta 1906 Oklahoma City, Oklahoma – 12. heinäkuuta 1973 San Clemente, Kalifornia) oli yhdysvaltalainen näyttelijä. Parhaiten hänet tunnetaan rooleistaan kauhuelokuvissa. Hänen isänsä, Lon Chaney, Sr., näytteli erityisesti mykkäelokuvissa.

## Filmografiaa

## Aiheesta muualla

* 
* 
*Lon Chaney, Jr. kotisivu
Teletappi-ketju

**Teletappi-ketju** oli lempinimi, jota käytettiin Niko Kapasen, Jukka Hentusen ja Timo Pärssisen muodostamasta HPK:n ja Suomen jääkiekkomaajoukkueen hyökkäysketjusta. Nimitys syntyi SM-liigan kaudella 1999–2000 kolmikon pelattua yhdessä HPK:ssa.

Teletapeilta saatu lempinimi viittasi lähinnä pelaajien tuolloin nuoreen ikään. Hyökkääjät pelasivat samassa ketjussa jääkiekon MM-kisoissa 2001, 2004, 2005 ja 2007. Kolmikko oli Suomen ylivoimaisesti tehokkain kentällinen 14 tehopisteellä vuoden 2005 Itävallan MM-kisoissa.

Teletapit-nimitystä käytettiin vuosina 2000–2001 myös Suomen naisten salibandymaajoukkueen hyökkäysketjusta Jenni Morottaja - Anne-Mari Lyhykäinen - Sini Vartiainen.

## Lähteet
* IIHF -tilastot 2005 
* IIHF - Jääkiekon Maailmanmestaruuskilpailut

### Viitteet
Thunderstruck

**Thunderstruck** on australialaisen hard rock -yhtye AC/DC:n kappale, joka julkaistiin vuonna 1990 albumin *[[The Razors Edge]]* avausraitana sekä singlenä. Kappaleen ovat tehneet yhtyeen kitaristit Angus Young ja Malcolm Young.
 
Kappale on julkaistu livenä albumilla *[[Live (AC/DC:n albumi)|Live]]* vuonna 1992. Sen livevideo julkaistiin vuonna 2001 AC/DC:n videolla *Stiff Upper Lip Live*.

Yhtyeen tunnetuimpiin kuuluvan kappaleen introssa on hyvin tunnettu tilutusosio kitaralla hi-hat "tikityksellä". Pian mukaan tulevat rummut, basso ja lopulta laulu kitaran tilutuksen kestäessä koko kappaleen ajan. Kappaleesta on tehty musiikkivideo, joka kuvattiin Lontoossa Brixton Academyssa.

Kerrotaan, että Angus Young sai inspiraation kappaleeseen, kun lentokoneeseen, jossa hän oli, iski salama.

Kappaleen musiikkivideo on ylittänyt Youtubessa miljardin katselukerran rajapyykin vuonna 2021.

## Kokoonpano

*Brian Johnson – laulu
*Angus Young – kitara
*Malcolm Young – rytmikitara
*Cliff Williams – basso
*Chris Slade – rummut

## Lähteet

## Aiheesta muualla
* AC/DC - Thunderstruck Youtubessa.
Ihmissusi (vuoden 1941 elokuva)

**Ihmissusi** on vuonna 1941 ensi-iltansa saanut yhdysvaltalainen kauhuelokuva, jonka ohjasi ja tuotti George Waggner. Käsikirjoituksen teki Curt Siodmak. Sen pääosissa esiintyvät Lon Chaney, Jr., Claude Rains, Maria Ouspenskaya, Warren William, Ralph Bellamy, Patric Knowles ja Bela Lugosi.

## Juoni

Larry Talbot (Lon Chaney, Jr.) saapuu lapsuutensa kotiin Llanwellyyn, Walesiin isänsä Sir John Talbotin (Claude Rains) luokse. Siellä hän kiinnostuu paikalliseen naiseen, Gwen Conliffeniin (Evelyn Ankers), kokeiltuaan kaukoputkea talon tornissa. Gwen pitää antiikkipuotia isänsä kanssa. Larry käy ostamassa kyseisestä puodista kävelykepin, hopeapäisen kepin, jossa Gwen kertoo olevan ihmissuden kuva. Hän selittää Larrylle sen olevan ihminen joka muuttuu sudeksi tiettyinä vuodenaikoina, ”kun ukonhattu kukkii”.

Jo samana iltana Larry yrittää pelastaa Gwenin ystävän pedolta, jonka hän uskoo olevan susi. Hän tappaa suden kävelykepillään, mutta susi ehtii purra häntä. Pian hän huomaa ettei susi ollutkaan mikään tavallinen susi, vaan ihmissusi ja hän on pureman johdosta itse muuttunut sellaiseksi. Mustalaisennustaja, Maleva (Maria Ouspenskaya), kertoo Larrylle, että eläin joka puri häntä oli itse asiassa hänen poikansa, Bela (Bela Lugosi) suden muodossa. Bela on ollut ihmissusi jo vuosia ja nyt ihmissudeksi muuttumisen kirous on siirtynyt Larrylle tämän tapettua Belan.

Loppujen lopuksi Larry yrittää tappaa Gwenin vaeltaessaan metsässä ihmissuden muodossa. Larryn isä on metsässä ja tappaa lopuksi Larryn tämän omalla hopeapäisellä kepillä, kun hän yrittää estää Larrya tappamasta Gweniä. Kun Larry kuolee hän muuttuu taas takaisin ihmiseksi. Larryn isä ei uskonut, että Larry voisi olla ihmissusi, joten tämä selviää hänelle vasta Larryn kuollessa.

Elokuva vaikutti paljon siihen millaisena ihmissusi usein esitetään nykypäivänä – eräänlaisena puoli-ihmisenä tai -sutena joka esimerkiksi liikkuu ajoittain kahdella jalalla pystyasennossa ja on luonnollista sutta huomattavasti suurikokoisempi.
Elokuva hyödyntää kansantarinoiden traagista perinnettä loppuratkaisussaan.

## Rooleissa

## Sovitukset
Elokuvan uusintaversio on *[[The Wolfman]]* (2010).

## Vaikutus
Vuoden 2005 elokuva *[[Cursed]]* sisältää useita viittauksia tähän elokuvaan.
Suhoi Su-34

**[[Suhoi]] Su-34** (, ) on Venäjän ilmavoimien vuonna 2006 käyttöön ottama hävittäjäpommittaja ja rynnäkkökone. Koneen valmistaja Suhoi on eräs Moskovan pörssissä noteeratun sotilas- ja siviili-ilmailukosernin OAK:n osa.

Su-34 on Suhoi Su-27 -hävittäjän muunnos, entiseltä nimeltään Su-27IB (истребитель-бомбардировщик, ). Mallin kehitystyö alkoi 1980-luvun lopulla, ja kone lensi ensi kertaa 13. huhtikuuta 1990. Koneessa on Su-27/Su-30:n runko ja siipi, mutta etuvakaimet samanlaiset kuin malleissa Su-30 ja Su-33.

Keula on täysin uusi; leveässä, paineistetussa ohjaamossa kahden hengen miehistö istuu vierekkäin K-36DM -heittoistuimissa. Ohjaamo on panssaroitu 17&nbsp;mm titaanilla ja mittaristo on varustettu värillisillä monitoiminäytöillä, toisin kuin kun aikaisemmat Su-27-mallit. Ohjaamotilassa on keittiövarusteet, wc ja tilaa levätä yhdelle hengelle kerrallaan.

Moottorit ovat samaa mallia kuin Su-27:ssä, kaksi Saturn AL-31MF -suihkumoottoria jälkipolttimilla varustettuna. Ilmanotto on kiinteä, mikä rajoittaa nopeuden 1,8-kertaiseen äänennopeuteen. Polttoainetta koneeseen mahtuu 12&nbsp;100&nbsp;kg ja kolmeen ulkoiseen polttoainesäiliöön lisäksi maksimissaan 9&nbsp;000 kiloa. Aseille on kaksi siivenkärkiripustinta R-74-ohjuksille (AA-11 Archer) ja 10 ripustinta korkeintaan 8&nbsp;000&nbsp;kg kuormaa varten. Koneessa on 30&nbsp;mm:n GŠ-30-1-tykki, ja 150 ammusta. Tutka on Leninets V004 ja takatutka Leninets V005.

Venäjän ilmavoimille hankitaan kahdeksantoista Suhoi Su-34:ää vuoden 2008 loppuun mennessä. Vuoteen 2010 mennessä varustettiin 24 koneen rykmentti Su-34:illa. Koneen on tarkoitus korvata Su-24 "Fencer". Yhden koneen hinta oli 36 miljoonaa dollaria. Ensimmäiset koneet toimitettiin Venäjän ilmavoimille vuoden 2006 joulukuussa, ja niitä on tarkoitus hankkia noin 10 kappaleen vuosivauhdilla, yhteensä noin 200 konetta.

## Tekniset tiedot

## Lähteet
*Juri Gavrilov: ''В "Сухом" остатке - На вооружение российских ВВС поступил новый самолет'', Российская газета (Rossijskaja gazeta), 16.12.2006 , 

### Viitteet

## Aiheesta muualla

* http://www.ausairpower.net/APA-Fullback.html
* http://www.military-today.com/aircraft/su34_fullback.htm 
* http://www.airforce-technology.com/projects/su34/
* http://www.aeronautics.ru/archive/vvs/su34-01.htm
* http://legion.wplus.net/guide/air/s/su34.shtml 
* New Russian fighter-bomber in final test stages
* Introduction of Su-34 will create export potential
Premier Executive Transport Services

**Premier Executive Transport Services** on Massachusettsiin rekisteröity ulkomaalainen lentoyhtiö, jonka uskotaan osallistuneen epäiltyjen  toimeenpanoon.

6. maaliskuuta 2005 *[[60 Minutes]]* -ohjelmassa väitettiin, että libanonilaissyntyinen Saksan liittotasavallan kansalainen Khaled el-Masri siirrettiin Premier Executive Transport Services:n Boeing 737:llä vangiksi yhdysvaltalaisten ylläpitämään vankilaan Afganistaniin.

## Lentokalusto

Yhtiön arvellaan omistavan kaksi lentokonetta, Gulfstream V, numero N44982, entinen numero N379P ja Boeing 737, numero N4476S, entinen numero N313P, mikä kuuluu nykyisin Keeler & Tate Managementille. Samaa konekantaa ylläpidetään vaihtaen omistajia ja saman omistajan aikana rekisterinumeroita.

### Boeing 737-7ET BBJ

*2005 18. tammikuuta Palma de Mallorca (PMI)
*2005 6. toukokuuta Praha-Ruzyne (PRG)

### Gulfstream G-V N44982
Kone on myyty Premier Executive Transport Services:ltä Keeler and Tate Management:lle. Koneen ensimmäinen rekisterinumero oli N581GA (18. marraskuuta 1999), toinen N379P (24. maaliskuuta 2000), kolmas N8068V (29. tammikuuta 2004).

Bayar Foreign Marketing:n omistuksessa koneella ovat olleet rekisterinumerot N8068V (omistuksesta 16. marraskuuta 2004 alkaen) ja viimeksi N44982 (17. joulukuuta 2004) alkaen.

## Lähteet

## Aiheesta muualla
*N44982 
*N44982
*Britain Accused over CIA's Secret Torture Flights 
*Jet linked to torture claims is sold
Angoravilla

**Angoravilla** tai lyhyemmin **angora** on angorakanien karvasta saatava luonnonkuitu. Angora on pehmeää, ja sillä on hyvä lämmöneristyskyky. Siitä valmistetaan alusasuja erityisesti reumapotilaille ja hiihtokäyttöön.

Angoravilla valmistetaan erottamalla angorakanin karvasta peitinkarvat pois kampaamalla tai repimällä. Jäljelle jäävä pohjavilla on hyvin hienoa ja pitkää, paksuudeltaan noin 0,012 mm ja pituudeltaan noin 100–200 mm. Se on puhtaan valkoista ja silkinkiiltävää, ja sen lämmöneristyskyky on noin kymmenkertainen villaan verrattuna. Angoravillan vanuuntumis- ja huopaantumiskyky ovat erinomaisia. 

Angorakarvojen pintaa peittää ohut vahakerros, jonka takia sileää ja kiiltävää karvaa on vaikea kehrätä langaksi. Siksi angoraa sekoitetaan useimmiten muihin kuituihin, kuten villaan, alpakkaan tai tekokuituihin. Angorakanien jäykempiä peitinkarvoja käytetään päällystakkikankaissa, joissa ne antavat materiaalille hieman ”piikikkään” tuntuman.

Niin sanottujen angoravuohien hienoa aluskarvaa ei kutsuta angoraksi, vaan mohairiksi. Toinen hieno vuohenvillalaatu on pashmina eli kašmirvilla. 

Puhutaan myös angorakissoista, joilla tarkoitetaan kissarotua turkkilainen angora. Angora on Turkin pääkaupungin Ankaran vanha nimi eräissä kielissä, ja myös angoravillan nimi on siitä johdettu.

PETA:n julkaistua videon kiinalaisista angoravillan tuotantotavoista, joissa eläimille aiheutetaan äärimmäistä tuskaa ja kärsimystä, vetivät useat ruotsalaiset vaateketjut angoravillatuotteet pois myynnistä. 
 
## Lähteet

## Aiheesta muualla
Aero Contractors

**Aero Contractors Ltd.** on Pohjois-Carolinaan rekisteröity yksityinen lentoyhtiö. Se lensi CIA:lle vankilentoja. 

Yhtiön perusti Air Americalle työskennellyt lentäjä Jim Rhyne vuonna 1979. Sillä on 26 lentokonetta ja 79 työntekijää. Yhtiön uskotaan osallistuneen Khalid El-Masrin kuljettamiseen Afganistaniin.

Yhtiö on omistanut Boeing 737:n numero 33010, mikä on siirretty sittemmin Keeler and Tate Management LLC:lle.

## Katso myös
*

## Lähteet
Air America

**Air America** oli Yhdysvaltain keskustiedustelupalvelun, CIA:n omistama ja operoima lentoyhtiö. Vaikka Air Americasta kasvoi maailman suurin kaupallinen lentoyhtiö, tuki se samanaikaisesti CIA:n peiteoperaatioita Kaakkois-Aasiassa Vietnamin sodan aikana. Yhtiön toiminta loppui 30. kesäkuuta 1976.

Air American lentäjät toimittivat siviileitä, diplomaatteja, vakoojia, pakolaisia, kommandoja, sabotointiryhmiä, lääkäreitä, sodassa kaatuneita, heroiinia, oopiumia, huumeviranomaisia, lehmiä, kanoja, sikoja, ammuksia, aseita ja sellaisia tärkeitä henkilöitä, kuten Richard Nixonin, eri puolille Kaakkois-Aasiaa, esimerkiksi Myanmariin ja Kiinaan.

## Aiheesta muualla
*Air America 

## Lähteet
Aviation Specialties

**Aviation Specialties** on lentoyhtiö, jonka epäillään tuottaneen CIA:lle vankilentokuljetuspalveluita. Yhtiöllä on kahdeksan lentokonetta omistuksessaan:

## B200C
*rekisterinumero 157A, sarjanumero BL-53
*rekisterinumero 299AL, sarjanumero BL-1823
*rekisterinumero 312ME, sarjanumero BL-46
*rekisterinumero 4456A, sarjanumero BL-143
*rekisterinumero 4489A, sarjanumero BL-145
*rekisterinumero 5139A, sarjanumero BL-144
*rekisterinumero 5155A, sarjanumero BL-146

## De Havilland DHC-6
*rekisterinumero 6161Q, sarjanumero 633

## Aiheesta muualla
*
Jokerien SM-liigakausi 2005–2006

**Jokerien SM-liigakausi 2005–2006** kertoo jääkiekkojoukkue Jokerien menestyksestä SM-liigakaudella 2005–2006. Jokerit oli saavuttanut edellisellä kaudella SM-hopeaa. Kausi 2005–2006 tunnetaan Jokerien historiassa ns. katastrofikautena, sillä joukkue sijoittui runkosarjassa sijalle 11 jääden pudotuspelien ulkopuolelle ensimmäisen kerran sitten  kauden 1990–1991.

Ensimmäinen takaisku tapahtui vain päivää ennen sarjan alkua, kun edelliskaudella joukkueessa loistanut yhdysvaltalaismaalivahti Tim Thomas siirtyi NHL:n Boston Bruinsiin. Tarjous tuli Thomasille itselleenkin yllätyksenä, eikä hän ollut enää muutamaan viikkoon miettinyt mahdollista NHL-paikkaa. Thomasilla oli kuitenkin sopimuksessaan pykälä, joka mahdollisti siirron näinkin myöhäisessä vaiheessa. Joukkueen omistaja Hjallis Harkimo otti tapahtuneen omaan piikkiinsä. Ensimmäinen ottelu oli torstaina 15. syyskuuta kotona HIFK:ta vastaan, ja maalissa pelasi A-junioreista edustusjoukkueeseen nostettu Joonas Hallikainen.

Joukkueen jättänyt Tim Thomas auttoi toimitusjohtaja Matti Virmasta uuden maalivahdin hankkimisessa. Virmasella oli kahdeksan maalivahdin lista, joista hän oli kiinnostunut. Thomas totesi yhdysvaltalaisen Karl Goehringin olevan listan selkeä ykkösnimi.
Urallaan 151 AHL-ottelua pelanneen Goehringin kanssa tehtiin 16. syyskuuta loppukauden mittainen sopimus ja hän myös peri Tim Thomasin pelinumeron 73. Virmasen kahdeksan nimen listaan olisi sisältynyt myös muun muassa latvialaisveteraani Artūrs Irbe.

Jokerien päävalmentajana aloitti useita vuosia seuran kakkosluotsina toiminut Waltteri Immonen. Heikon alkukauden seurauksena Immonen sekä apuvalmentajat Jouko Lukkarila ja Vesa Surenki erotettiin tehtävistään maanantaina 7. marraskuuta 2005. Uudeksi päävalmentajaksi nimettiin loppukauden ajaksi 64-vuotias ruotsalainen Curt Lindström. Lindström tunnetaan parhaiten Suomen jääkiekkomaajoukkueen päävalmentajana vuosilta 1993–1997. Uudeksi apuvalmentajaksi tuli yllättäen Jokerien toimitusjohtaja Matti Virmanen. Samana päivänä joukkueeseen hankittiin uudeksi maalivahdiksi Mikko Rämö kilpailemaan ykkösvahdin paikasta Karl Goehringin kanssa. Hän siirtyi Jokereihin venäläisestä Vitjaz Tšehov -seurasta.

## Kokoonpano

## Valmentajat
*Waltteri Immonen (päävalmentaja)
*Jouko Lukkarila (apuvalmentaja)
*Vesa Surenkin (apuvalmentaja)

**7. marraskuuta 2005 lähtien:**
*Curt Lindström (päävalmentaja)
*Matti Virmanen (apuvalmentaja)
*Hannu Nykvist (apuvalmentaja)

## Lähteet
Zeid ibn Husain

Prinssi **Zeid ibn Husain** (; 28. helmikuuta 1898 – 18. lokakuuta 1970) oli Irakin kuninkaan Feisal II:n seuraaja, jota ei koskaan kruunattu, koska Feisal II syrjäytettiin vuonna 1958 verisessä vallankaappauksessa, jonka jälkeen maasta tuli tasavalta. Zeidin perhe asui vallankaappauksen aikana Lontoossa, jossa Zeid toimi Irakin suurlähettiläänä. 

Zeid syntyi 28. helmikuuta vuonna 1898 Stinian palatsissa Turkissa Husain ibn Alin, Mekan emiirin ja Hijazin kuninkaan poikana. Zeid opiskeli Ghalata Serai collegessa ja Oxfordin yliopistossa.  

Marraskuussa vuonna 1933 hän avioitui Fahrelnissa Zeidin kanssa Ateenassa. Heillä oli yksi poika, Raad ibn Zeid. Zeid toimi Irakin suurlähettiläänä Berliinissä ja Ankarassa 1930-luvulla ja Lontoossa 1950-luvulla. 

Zeid kuoli 18. lokakuuta vuonna 1970 Pariisissa. Hänet on haudattu kuninkaalliseen mausoleumiin Raghdanin palatsissa Ammanissa Jordaniassa.
Pirjo Wilmi-Rokkanen

**Airi Pirjo Maritta Wilmi-Rokkanen** (o.s. Wilmi, ent. Häggman, s. 8. kesäkuuta 1951 Sotkamo) on suomalainen pikajuoksija ja urheiluvaikuttaja, ammatiltaan liikunnanopettaja. Hän valmistui ylioppilaaksi vuonna 1970 ja liikunnanopettajaksi Jyväskylän yliopistosta 1973. Wilmi-Rokkanen hallitsi suomalaista naisten pikajuoksua 1970-luvulla yhdessä Riitta Salinin ja Mona-Lisa Pursiaisen kanssa.

Wilmi-Rokkanen voitti EM-hopeaa 4 × 400 metrin viestissä Roomassa 1974. 400 metrillä hän oli Montrealin olympialaisissa 1976 neljäs (aika 50,56, häviten pronssimitalin sadasosasekunnilla), EM-kisoissa Prahassa 1978 seitsemäs (52,46) ja Moskovan olympialaisissa 1980 myös seitsemäs (51,35). Pitkässä viestissä hän oli mukana Rooman lisäksi 1969 EM-kisoissa (sijoitus kahdeksas), Münchenin olympialaisissa 1972 (seitsemäs) ja Montrealin olympialaisissa 1976 (kuudes).

Wilmi-Rokkanen voitti 200 metrillä viisi (1972, 1976–1978 ja 1980) ja 400 metrillä viisi (1972, 1973, 1978–1980) Suomen-mestaruutta. Viestissä hän keräsi neljä mestaruutta. Kaikkiaan viestit ja juniorisarjat mukaan lukien Wilmi-Rokkanen voitti urallaan 51 SM-mitalia.

Urheilu-uransa jälkeen Wilmi-Rokkanen valittiin ensimmäisenä naisena vuonna 1981 Kansainvälisen olympiakomitean (KOK) jäseneksi. Hän erosi KOK:n jäsenyydestä tammikuussa 1999 laajan lahjusskandaalin yhteydessä, kun The New York Times -lehti oli uutisoinut, että hänen entinen aviomiehensä oli työskennellyt vuoden 2002 talviolympialaisten kisaisännyyden saaneelle Salt Lake Cityn hakukomitealle. Wilmi-Rokkanen itse kiisti tienneensä entisen puolisonsa työsuhteesta tai rikkoneensa KOK:n sääntöjä.

Urheilu-uran jälkeen pääasiallisena työnään Wilmi-Rokkanen on toiminut vuodesta 1991 alkaen Olarin koulun ja lukion liikunnan- ja terveystiedon lehtorina. Vuonna 2011 hän hankki myös terveystiedon aineopettajan pätevyyden. Ylipäätään liikunnanopettajana hän on toiminut vuodesta 1974 alkaen. Lisäksi hän on toiminut Espoossa liikunnan ohjaavana opettajana. Pitkän uransa ansiosta hän sai OAJ:n kultaisen ansiomitalin vuonna 2014. Wilmi-Rokkanen jäi eläkkeelle lukuvuoden 2015–2016 päätteeksi.

Seuratasolla Wilmi-Rokkanen edusti Helsingin Kisa-Veikkoja ja Sotkamon Jymyä.

## Ennätykset

## Lähteet
* *Kilpakenttien sankarit*, Tammi 1992, s. 114–115
* http://www.kolumbus.fi/geodun/leghag.htm 
* http://www.gbrathletics.com/nc/fin.htm
* 
* Liikunnan ja Urheilun Maailma 1/99: Pirjo Häggman liitetty lahjusskandaaliin 
* Liikunnan ja Urheilun Maailma 3/99: Kymmenen uuttaa KOK:n jäsentä liitetty skandaaliin

### Viitteet
Pirkko Helenius

**Pirkko Kaarina Helenius** (myöh. **Suominen**, s. 7. kesäkuuta 1951 Helsinki) on suomalainen yleisurheilija. Heleniuksen päälajina oli pituushyppy, mutta hän menestyi myös pikajuoksijana ja viisiottelijana.

Helenius voitti EM-pronssia pituushypyssä Roomassa 1974. Hänen tuloksensa 659 jäi sentin Tuula Rautasen Suomen ennätyksestä ja oli hänen uransa paras tulos. 

Pirkko Helenius voitti Suomen mestaruuden pituudessa 1969, 1970, 1974 ja 1977. Viisiottelun mestari hän oli vuosina 1969 ja 1970. Sisäradoilla hän voitti Suomen mestaruuden 400 metrillä vuonna 1972, 60 metrin aitajuoksussa vuonna 1970 ja pituushypyssä vuosina 1971 ja 1973.

## Lähteet
* 
* http://www.gbrathletics.com/nc/fin.htm

### Viitteet
Kanadanpuupiikkisika

**Kanadanpuupiikkisika** eli **urso** (*Erethizon dorsatum*) on puupiikkisikojen heimoon kuuluva jyrsijälaji.

## Ulkonäkö
Kanadanpuupiikkisika on väritykseltään tummanruskea. Sillä on pieni pää, lyhyet jalat ja lyhyt, paksu häntä. Sen piikit poikkeavat varsinaisten piikkisikojen piikeistä. Noin 3&nbsp;cm pitkät piikit ovat piilossa eläimen pitkän karkean turkin seassa. Piikit ovat kiinnittyneet urson ihoon hyvin heikosti, joten hyökkääjä saa usein suuhunsa pelkkiä karvoja ja piikkejä. Kipua lisäävät piikkien päiden pienet väkäset. Kanadanpuupiikisialla on jaloissaan isot kynnet ja karvattomat anturat helpottamassa oksiin tarttumista.

## Elinympäristö ja levinneisyys
Kanadanpuupiikkisikaa tavataan Kanadan ja Yhdysvaltain pohjois- ja länsiosien metsissä. Se voi myös elää pensasmailla tai aavikoilla niinkin etelässä kuin pohjoisessa Meksikossa.

## Ravinto
Kanadanpuupiikkisika syö talvella männynneulasia, lehtiä ja puunkuorta. Erityisesti se pitää punakuusesta ja sokerivaahterasta. Kesäisin se syö ruohoa, juuria, marjoja ja kukkia metsän pohjalta.

## Elintavat
Kanadanpuupiikkisika on yöeläin. Päivisin se yleensä nukkuu puissa sinne tekemässään pesässä. Kanadanpuupiikkisika naaras saa keväällä yhdestä kahteen poikasta. Sen kantoaika on noin 210 vuorokautta. Sen luontaisia vihollisia ovat näätäeläimet, ahmat ja kojootit.

## Kanadanpuupiikkisika ja ihminen
Pohjois-Amerikan intiaanit käyttivät kanadanpuupiikkisian piikkejä vaatteiden kirjonnassa ja pohjoisessa myös tuohitöiden koristeluun. Tapaa on kutsuttu piikkisianpiikkityöksi (*porcupine quillwork*, tai vain *quillwork*).

## Lähteet
Treeball

**Treeball** on viisihenkinen vaihtoehtoista englanninkielistä rockia soittava yhtye, jonka keulahahmona toimii tuottaja ja Radio Helsingin toimittaja Nick Triani yhdessä myös soolouralla kunnostautuneen Astrid Swanin kanssa.

## Historia
Orkesterin perustivat Nick Triani (soittanut aiemmin muun muassa Supermodel-yhtyeessä) ja Janne Lehtinen (tunnetaan myös Mummypowder-orkesterista sekä Astrid Swanin soolokokoonpanosta) vuonna 2000 Helsingissä ja se on tähän mennessä julkaissut kolme albumia, jotka huolimatta maltillisesta myynnistään ovat olleet arvostelumenestyksiä ja saavuttaneet orkesterille kulttimaineen niin kotimaisissa kuin paikoin ulkomaisissakin alternative rock -piireissä.

Vuonna 2004 orkesteri teki kiertueen Kanadassa sikäläisen Aaron Booth -nimisen sooloartistin kanssa. Treeball ja Booth julkaisivat split-EP:n *Intercontinental Pop Exchange No. 4* kanadalaisella Endearing Records -levymerkillä.

Orkesterin muut nykyiset jäsenet ovat Michael McDonald (Montevideo) sekä Aleksi Mänttäri (Jonna Tervomaa, The Krispies).

## Jäsenet

### Nykyiset jäsenet

* Nick Triani – laulu, kitara
* Astrid Swan – laulu, koskettimet
* Janne Lehtinen – rummut
* Michael McDonald – kitara
* Aleksi Mänttäri – basso

### Entiset jäsenet

* Rami Korhonen – basso
* Aleksi Pahkala – kitara
* Jimi Pääkallo – basso
* Mikael Hakkarainen – kitara

## Julkaisut

### Albumit
* *The Strawberry Blonde School of Class* (2002)
* *National Treasure* (2004)
* *Liars in Love* (2006)
* *I Dream of Eclectic Sheep* (2006)

### Singlet
* *Cat Formation of a Mouse-EP* (2003)
* *Intercontinental Pop Exchange No. 4 -EP* (Split-EP Aaron Boothin kanssa) (2004)

### Musiikkivideot
* *Monkeys* (2004)

## Aiheesta muualla
* Official Treeball Website 
*
Folkpunk

**Folkpunk** on musiikkigenre, jossa yhdistyvät folk- ja punk-musiikki. Tyylilaji liittää yhteen folk-musiikista vaikutteensa saaneet soinnutukset sekä punk-musiikille tyypillisen nopeuden ja asenteen. Folkpunkin sanoitukset viittaavat usein perinteisen folkmusiikin tapaan työväen solidaarisuuteen ja modernin kapitalismin ja teollistumisen vastustamiseen. Yhtyeet ja niiden sanoitukset edustavatkin usein äärivasemmistoa tai anarkismia. Folkpunk sisältää folkille ominaisia soittimia, kuten viulua, banjoa tai mandoliinia. Soittimia lukuun ottamatta musiikki ei välttämättä lainkaan muistuta perinteistä folkia. Kappaleet soitetaan usein akustisena.

Kuuluisimmat folkpunk-yhtyeet ovat usein peräisin Floridasta tai Georgiasta, Yhdysvalloista, jonne musiikin lajin harrastus on keskittynyt. Suosittuja folkpunk-yhtyeitä ovat muun muassa Flogging Molly, Dropkick Murphys, Against Me!, This Bike Is A Pipe Bomb, Defiance, Ohio, Ghost Mice, Spoonboy

## Lähteet
Inkeri Anttila

**Sylvi Inkeri Anttila** (o.s. **Metsämies**; 29. marraskuuta 1916 Viipuri – 6. heinäkuuta 2013 Helsinki) oli suomalainen oikeustieteilijä, jolla on ollut merkittävä rooli Suomen vankeinhoitojärjestelmän kehittämisessä. Hänen tutkimuksillaan kriminologian ja kriminaalipolitiikan alalta on ollut myös kansainvälistä merkitystä. Hän ei uskonut, että rikollisuutta voidaan lopettaa mutta kriminaalipolitiikan keinoin voitaisiin vaikuttaa rikollisuuden laatuun ja määrään.

## Elämä
Inkeri Anttilan vanhemmat olivat asianajaja Veini Metsämies, ent. Horelli (1879–1944) ja Sylvi Airio, ent. Malmgren. Hän pääsi ylioppilaaksi 1933, suoritti yleisen oikeustutkinnon 1936 ja valmistui lakitieteen kandidaatiksi 1937, lakitieteen lisensiaatiksi ja tohtoriksi 1946 sekä valtiotieteen kandidaatiksi ja lisensiaatiksi 1954. Anttila sai varatuomarin arvon 1942.

Anttila väitteli vuonna 1946 loukatun suostumusta koskevalla väitöskirjalla oikeustieteen tohtoriksi. Hän on ensimmäinen oikeustieteen tohtoriksi väitellyt nainen Suomessa. Anttila on kertonut ryhtyneensä juristiksi ilahduttaakseen isäänsä, joka myös oli juristi. Hänen ajatuksissaan oli ollut myös laulajan tai pianistin ura.

Anttila oli Helsingin yliopiston rikosoikeuden professori 1961–1980, oikeuspoliittisen tutkimuslaitoksen johtaja 1974–1979 ja Liinamaan virkamieshallituksen oikeusministeri 13.6.1975–30.11.1975. Hän oli Helsingin kaupunginvaltuuston jäsen 1973–1976. Hän oli ensimmäinen nainen oi­keus­tie­teen pro­fes­so­ri­na ja en­sim­mäi­nen nai­nen oi­keus­mi­nis­te­ri­nä. Hän oli mer­kit­tä­vin uudenlaisen kri­mi­naa­li­po­li­tii­kan ke­hit­tä­jä: seuraamusten tuli olla ra­tio­naa­li­sia, hu­maa­neja ja hy­vin­voin­ti­val­tion ar­voil­le ra­ken­tu­via. Linjaukset perustuivat Anttilan kokoamaan tut­kimustie­toon. Ri­kos­ten tor­jun­nas­sa alettiin käyttää so­siaa­li- ja yh­teis­kun­ta­po­li­tii­kan kei­no­ja, mut­ta myös konk­reet­ti­sia toi­mia ri­kosten ­ ennaltaehkäisemiseksi. Helsingin kaupunginvaltuustossa Anttila edusti Liberaalista Kansanpuoluetta.

Anttila oli Helsingin, Turun ja Uppsalan yliopistojen kunniatohtori. Lisäksi hän on saanut lukuisia tunnustuspalkintoja tieteellisistä ansioistaan, muun muassa Euroopan Kriminologiyhdistyksen elämäntyöpalkinnon vuonna 2011. Monet hänen saavutuksistaan perustuivat hä­nen hen­ki­lö­koh­tai­siin omi­nai­suuk­siin­sa, ku­ten te­rä­vään älyk­kyy­teen, il­mai­sun kirk­kau­teen ja val­loit­ta­van seu­ra­ih­mi­sen sosiaalisuuteen.

## Perhe
Anttilan puoliso vuodesta 1934 oli keuhkosairauksien erikoislääkäri Sulo Valter Anttila (1909–2001). Perheeseen syntyi kolme lasta.

## Lähteet

## Kirjallisuutta
* 
* 
* 
* *Rikosoikeudellisia kirjoitelmia, 5*. Sylvi Inkeri Anttilalle 29.11.1986 omistettu julkaisu. Suomalainen lakimiesyhdistys, 1986. Suomalaisen lakimiesyhdistyksen julkaisuja. A-sarja, nro 168. . 
* 

## Aiheesta muualla
* Tiedenaisia – Inkeri Anttila
* 
*
Kattosortuma

**Kattosortuma** on suunnittelematon katon kantavien rakenteiden tai katemateriaalin pettäminen. Se saattaa esiintyä pienellä alueella painumana ja murtumana, josta vesi pääsee sisätiloihin, tai laajojen alueiden putoamisena sisätiloihin. Usein välittömänä syynä on runsas lumi, jota ei ole poistettu. Todellisena syynä on yleensä joko suunnittelu- tai toteutusvirhe.

Sortumiset eivät välttämättä johdu virheellisestä suunnittelusta tai suunnittelemattomasta kiinteistön käytöstä, vaan siitä, että vesimäärä tai vettynyt lumimäärä on erityisen suuri.

## Kattosortumat Suomessa

Kattosortumia tapahtui peräkkäin Suomessa useita huhtikuussa 2006. Syiksi on epäilty riittämätöntä mitoitusta, joissain ostospaikoissa liian matalaa palkkia. Myös liimapalkkien murtumia esiintyy julkisissa rakennuksissa. Monissa tapauksissa kattorakenteiden vauriot huomataan jo ennen katon romahtamista.

Sisäasiainministeriö on velvoittanut palo- ja pelastuslaitokset tarkkailemaan lumisia kattoja, mitkä saattavat rasittua vettyneen lumen painosta liikaa. Rakennuslaissa vastuu siirtyy rakennuttajalle. Vastuuta on myös suunnittelijalla. Rakennusalan kilpailun uskotaan vaikuttavan siihen, ettei kaikkia varmistuksia rakenteisiin välttämättä tehdä.

Onnettomuustutkintakeskus tutkii Pihtiputaan, Laukaan, Karjaan, Keiteleen, Haapajärven, Jyväskylän ja Vetelin katto- ja rakennevauriot. Ympäristöministeriön rakennusneuvoksen ja sisäasiainministeriön pelastusosaston apulaispäällikön mukaan lujuuslaskelmiin luotetaan liiaksi.

## Tapauksia Suomessa
### Betonirakenteet
#### Betonipalkin murtuma
*2006: 1992 rakennetun Prisma-myymälän kuusi murtunutta betonipalkkia Savonlinnassa
*2006: kirkonkylän koulun katto Laukaassa

### Puurakenteet
#### Liimapalkit
*2000: uimahallin katon liimapuupalkin rikkoutuminen Iisalmessa
*2006: Spar-myymälä Keiteleellä

#### Kattoristikko
*2003: messuhallin katon romahtaminen Jyväskylässä
*2004: laskettelukeskuksen huoltorakennus Pohjassa

#### Puukatto
*2006: ratsastusmaneesi Vetelissä

### Teräsrakenteet
#### Teräslangat
*2003: kylpylän sisäkaton romahtaminen Kuopiossa

### Muut
*2001: marketin sisäkaton putoaminen Jyväskylässä
*2003: monitoimihallin katon romahtaminen Mustasaaressa
*2006: LVI-liike Onnisen katon romahtaminen viikonloppuna Joensuussa

## Lähteet
Markku Tuokko

**Markku Martti Tuokko** (24. kesäkuuta 1951 Nurmo – 20. helmikuuta 2015 Lohja) oli suomalainen kiekonheittäjä ja kuulantyöntäjä. 

Tuokko voitti EM-hopeaa kiekonheitossa Prahassa 1978 tuloksella 64,90. Moskovan olympialaisissa 1980 hän oli yhdeksäs; Montrealissa 1976 hän ei selvinnyt karsinnoista. EM-hallikisoissa Wienissä 1979 Tuokko oli kuulantyönnössä neljäs.

Kiekon Suomen mestaruuden Markku Tuokko voitti viisi kertaa (1977 ja 1979–1982). Tuokko voitti kiekonheiton Ruotsi-ottelussa vuosina 1977 ja 1976. Hän heitti kiekossa ennätyksensä 68,12 Fresnossa 5. toukokuuta 1979. Se säilyi Suomen ennätyksenä aina vuoteen 2001, jolloin Timo Tompuri heitti 69,62. Kuulantyönnössä Tuokon paras tulos oli 18. elokuuta 1979 työnnetty 20,03.

Tuokko jäi vuonna 1977 kiinni dopingin käytöstä Euroopan Cupin loppukilpailussa (13.–14.8.), missä hän alun perin voitti kiekonheiton. Kuitenkin Tuokko sai kilpailla Euroopan edustajana maailmancupissa (2.–4.9.) ja oli kiekonheitossa neljäs. Hänelle langetettiin IAAF:lta elinikäinen kilpailukielto, joka SUL:n anomuksesta päättyi 13.8.1978 kaksi viikkoa ennen EM-kilpailuja.

Seuratasolla Tuokko edusti Lohjan Urheilijoita, Tampereen Pyrintöä ja Kangasalan Kisaa.

## Lähteet